10 000 éve,
egy halálos vírus ütötte fel a fejét Afrika északkeleti részén.
A vírus a levegőn keresztül terjedt,
megtámadta a bőrsejteket,
a csontvelőt,
a lépet,
és a nyirokcsomókat az áldozataiban.
A szerencsétlen fertőzött belázasodott,
hányt,
és kiütéses lett.
A fertőzött emberek 30%-a meghalt
a megfertőződést követő második héten.
A túlélők hegeket és sebhelyeket viseltek
az életük hátralevő részében.
A himlő megérkezett.
I.e. 1350-ben, az első himlőjárvány
az egyiptomi-hettita háborúban tört ki.
Egyiptomi rabok adták át a himlőt
a hettitáknak,
ami megölte a királyukat
és elpusztította a civilizációját.
A himlő alattomosan szétterjedt a világban
az egyiptomi kereskedők által,
majd az arab világban a keresztes hadjáratokkal,
és egészen Amerikáig jutott
a spanyol és portugál gyarmatosítással.
Azóta emberek milliárdjaival végzett,
és nagyjából 300-500 millió embert
ölt meg csupán a 20. században.
De a himlő nem legyőzhetetlen.
Valójában a himlő bukása már elkezdődött
jóval a modern gyógyszerek előtt.
I.sz. 1022-ben kezdődött.
Egy kis könyv szerint, aminek a címe
"A himlő helyes kezelése,"
egy buddhista szerzetesnő; aki a nevezetes
O Mei Shan hegyen élt,
Szecsuán tartomány déli részén;
megőrölte a himlőhegeket,
és az egészséges emberek orrlyukába fújta.
Azután tette ezt, hogy észrevette,
hogy akiknek sikerült túlélniük a himlőt,
sosem kapták el újra,
és az ő furcsa kezelése működött.
Az eljárás, amit variolációnak neveznek,
lassan kifejlődött
és az 1700-as évekre
az orvosok anyagot vettek ki a sebekből
és egészséges emberekbe tették őket
négy vagy öt karcoláson keresztül a karon.
Ez elég jól működött,
mert a beoltott emberek nem fertőződtek újra,
de az eljárás nem volt bombabiztos.
Az emberek három százaléka
továbbra is meghalt, miután a gennyel érintkezett.
Egészen addig, amíg egy angol orvos, Edward Jenner
észre nem vett valami érdekeset a fejőnőkkel kapcsolatban,
ami megadta a korszerű megoldást.
13 évesen, amikor Jenner még tanonc volt
egy országos sebész-patikusnál
Sodbury-ban, Bristol mellett,
hallotta, hogy egy fejőnő azt mondta:
"Soha nem leszek himlős, mivel volt már tehénhimlőm.
Soha nem lesz csúnya, ragyás arcom."
A tehénhimlő egy bőrbetegség,
ami hasonlít a himlőre és marhákat fertőz.
Később, már orvosként,
rájött, hogy a nőnek igaza volt,
a nők, akik elkapták a tehénhimlőt,
nem kapták el a halálos himlőt.
A himlő- és tehénhimlő-vírusok ugyanabból a családból származnak.
De amikor a vírus egy ismeretlen hordozót fertőz meg,
-- ez esetben tehénhimlő fertőzött embert, --
akkor kevésbé virulens,
így Jenner elhatározta hogy leteszteli,
hogy a tehénhimlő-vírus használható-e arra,
hogy megóvjon a himlőtől.
1796 májusában Jenner talált egy fiatal fejőnőt,
Sarah Nelmes-t,
akinek friss tehénhimlő sebek voltak a kezén és karján,
amit a Virág nevű tehéntől kapott el.
A fekélyekből vett anyagot használva
beoltotta James Phipps-et,
a kertésze nyolcéves fiát.
Pár napnyi láz és rossz közérzet után
a fiú úgy tűnt, meggyógyul.
Két hónappal később Jenner újra beoltotta a fiút,
ezúttal egy friss himlő-elváltozásból vett anyaggal.
Nem alakult ki betegség,
és Jenner arra következtetett, hogy teljes volt a védelem.
A terve működött.
Jenner később újra használta a tehénhimlő-vírust
több másik emberen,
és újra meg újra kitette őket a himlőnek,
bizonyítva, hogy immunisak a betegségre.
Ezzel az eljárással
Jenner feltalálta a himlőoltást.
A variolációval ellentétben, ami valódi himlővírust használt,
hogy megvédje az embereket,
az oltás a kevésbé veszélyes tehénhimlő-vírust használta.
A gyógyászati szervezetek,
amelyek mindig is óvatosak voltak,
hosszasan mérlegelték a megállapításait,
mielőtt elfogadták őket.
De végül is az oltást fokozatosan elfogadták,
és a variolációt betiltották
Angliában, 1840-ben.
Nagy oltáskampányok után
a 19. és 20. században
az Egészségügyi Világszervezet hivatalosan
bejelentette a himlő felszámolását 1979-ben.
Jenner-re mindig
az immunológia atyjaként fogunk gondolni,
de ne feledjük a fejőnőt, Sarah Nelmes-t,
Virágot, a tehenet,
és James Phipps-et,
az oltás nagy kalandjának a hőseit,
akik segítettek felszámolni a himlőt.